
MAI  TE  PERESIDENIRAA  MATAMUA  E  TAE  ROA 
MAI  I  TEIE  NEI  MATAHITI,  1911. 


IOSEPHA  SEMITA  (metua),  te  peropheta, 
w  ||||  %  o  tei  parauhia  e  te  Atua  e  ua  faatoroahia  ei 
^  4  aposetolo  na  lesu  Mesia,  ei  peresibutero 

^>9^  matamua  no  teie  nei  ekalesia.  (B.  E.  20:  2. 
B.  F.  S.  17:  E).  E  o  te  peresideni  matamua  oia  no  te 
Ekalesia  a  Iesu  Mesia  i  te  Feia  Mo‘a  i  te  Mau  Mabana 
Hopea  Nei.  E  fatata  a‘era  i  na  matahiti  e  toru  i  muri 
a‘e  i  te  faatiaraahia  o  te  ekalesia,  aita  o  Iosepha  e  tau- 
turu,  area  ua  tauturuhia  i  te  pae  au  rahi  i  te  mau  ohipa 
ta’na  i  rave  e  Olive  Taudere,  “o  tei  parau-atoa-hia  e 
te  Atua  ei  aposetolo  na  Iesu  Mesia  e  ei  piti  no  te  pere- 
sibutero  no  teie  nei  ekalesia,  e  ua  faatoroahia  i  rai’O  a‘e 
i  to’na  (to  Iosepha,  metna)  rima.”  B.  F.  20:  3.  B. 
F.  S.  17:  1. 

I  te  hoê  amuiraa  ekalesia,  o  tei  haapaohia  i  Ame- 
herese  (Amherst),  i  Ohaio,  i  te  25  no  Tenuare  i  te 
matahiti,  1832,  ua  fariihia  Iosepha  (metua)  e  ratou  ei 
Peresideni  no  te  Autahu‘araa  Rahi.  E  i  na  avae  i 
muri  mai,  ua  farii-faahou-hia  Iosepha  (metua)  ei  Pere- 

sideni  no  te  Autahn‘araa  Rahi,  e  te  hoê  apooraa  rahi 
ekalesia  i  porohia  e  a’na  i  te  26  no  Eperera,  i  te  mata- 
hiti  1832,  i  Inidipenideni  i  Misouri. 

TE  FAATIARAAHIA  O  TE  PERESIDENIRAA 
MATAMUA. 

Tei  te  mahana  18  no  Mati,  i  te  matahiti  1833,  te 
faatiaraahia  o  te  peresideniraa  matamua  no  te  ekale- 
sia.  Ei  taua  mahana  ra,  ua  faatoroa  Iosepha  (metua) 
ia  Sidine  Ritidone  ei  tauturu  hoê,  e  o  Federika  G. 
Wiliama,  ei  tauturu  piti  no’na.  Riro’tura  ratou  ei 
peresideniraa  matamua  no  te  ekalesia. 

I  te  amuiraa  ekalesia  i  haapaohia  i  Fa  Wese  (Far 
West)  i  Misouri  i  te  7  no  Novema,  i  te  matahiti  1837, 
ua  faahapahia  ia  Federika  G.  Wiliama,  te  tauturu  piti 
no  Iosepha  (metua),  e  ua  haamahitihia  oia  i  taua  toroa 
e  te  ekalesia.  Ei  laua  mahann  iho  â,  ua  maiti  te  eka- 
lesia  ia  Haeramu  Semita,  tuaana  no  Iosepha,  ei  mono 
ia’na.  Ua  haapao  maite  ihora  Haeramu  i  taua  toroa 
ra,  mai  te  itoito,  e  te  haapao  maitai,  e  te  tura  hoi,  e  tae 
noa’tu  i  te  taime  i  muri  a‘e  i  te  poheraa  o  to’na  ra 
metua  tane,  o  Iosepha  Semita  (tupuna).  Pohe  roa 
ihora  oiai  te  oire  ra  o  Navu,  i  te  14  no  Setepa  i  te  mata- 
hiti  1840.  I  te  heheuraa  i  horoahia  ia  Iosepha  (metua) 
i  Navu  i  te  19  no  Tenuare,  i  te  matahiti  1841,  ua  parau- 
hia  Haeramu  ia  rave  oia  i  te  toroa  patereareha  no  te 
ekalesia,  ei  mono  i  to’na  ra  metua  tane.  E  ua  farii  oia 
i  taua  toroa  ra  i  te  24  no  Tenuare,  i  te  matahiti  1841. 
Ua  parau-atoa-hia  Wiliamu  Lau  i  taua  heheuraa  nei,  ia 
riro  oia  ei  mono  ia  Haeramu  i  te  toroa  tauturu  piti  no 

losepha  (rnetua).  B.  F.  S.  107:  29.  Ua  fai'ii  oiai  taua 
toroa  rai  te  24  no  Tenuare,  1841.  E  ua  raauoia  itereira 
e  tae  noa’tu  i  te  18  no  Eperera,  i  te  matahiti  1844.  Ei 
reira  no  to’na  taivaraa  i  te  faaroo,  ua  hurihia  oia  i 
rapae  au  i  te  ekalesia. 

Ua  taparahihia  Iosepha,  te  peropheta,  i  te  fare 
tapearaa,  i  Carateti,  i  te  27  no  Tiunu,  1844.  A  pohe 
atu  ai,  Iosepha,  ua  iri  mai  te  ohipa  faatere  no  te  ekale- 
sia  i  nia  iho  i  te  pupti  aposetolo,  faatere’tura  ratou  i  te 
ekalesia  e  tae  noa’tu  i  te  5  no  Ditema,  1847. 

Ei  taua  mahana  ra  ua  maiti  ihora  te  piipuaposetolo 
ia  Birikama  Youne  ei  peresideni  no  te  ekalesia.  Maiti 
ihora  oia  ia  Hebera  C.  Kimebela  ei  tauturu  hoê,  e  o 
Viriadi  Ritedi  ei  tauturu  piti  no’na.  Teie  te  i‘oa  o  te 
mau  aposetolo  i  roto  i  taua  apooraa  ra,  oia  hoi:  o  Biri- 
kama  Youne,  Hebera  C.  Kimebela,  Oretoni  Haede, 
Viriadi  Ritedi,  Tihoti  A.  Semita,  Vilifora  Vudurufa, 
Amasa  M.  Limana  e  Ezera  T.  Benesona.  Ua  fariihia 
te  peresideniraa,  o  tei  maitihia  e  te  pupii  aposetolo,  mai 
te  tia  paatoa,  e  te  amuiraa  ekalesia  i  haapaohia  i  Cono- 
tula  Bulufa  (Council  Bluft's),  i  Iowa,  ite27no  Ditema, 

1847.  Ua  farii-atoa-hia  ratou  e  te  amuiraa  rahi  ekale- 
sia  o  tei  haapaohia  i  te  Oire  Roto  Miti,  i  te  8  no  Atopa, 

1848. 

Pohe  roa  ihora  Viriadi  Ritedi,  tauturu  piti  i  roto  i 
te  peresideniraa,  i  te  11  no  Mati,  1854.  O  Jededia  M. 
Oarana  tei  maitihia  ei  mono  ia’na,  ei  tauturu  piti  i 
roto  i  te  peresideniraa,  i  te  6  no  Eperera,  1854. 

I  te  1  no  Ditema,  1856,  pohe  roa  ihora  o  Jededia 
M.  Grarana.  Monohia  oia  e  Daniela  H.  Wele  i  te  4  no 

Tenuare,  1857.  E  ua  mau  noa  oia  i  taua  toroa  ra  e  tae 
noa’tu  i  te  poheraa  o  Birikama  Youne. 

Pohe  roa  ihora  Hebera  C.  Kimebela  i  te  22  no 
Tiunu,  1888.  Monohia  oia  e  Tihoti  A.  Semita,  ei  tau- 
turu  hoê  i  roto  i  te  peresideniraa. 

Pohe  roa’tura  Tihoti  A.  Semita  i  te  1  no  Setepa, 
1875.  Monohia  oia  e  Ioane  W.  Youne,  ei  tauturu  hoê 
i  te  peresideniraa  i  te  8  no  Atopa,  1876. 

Ua  pohe  roa  Birikama  Youne  i  te  29  no  Atete, 
1877.  Na  te  mau  aposetolo  i  faatere  i  te-ekalesia  e  tae 
noa’tu  i  te  amuiraa  rahi  i  te  Atopa,  1880.  Ei  reira  ua 
maitihia  Ioane  Tela  ei  peresideni  no  te  ekalesia. 
Maiti  ihora  oia  ia  Tihoti  Q.  Canona  ei  tauturu  hoê,  e  o 
Iosepha  F.  Semita  ei  tauturu  piti  no’na.  Riro’tura 
ratou  te  peresideniraa  toru  no  te  ekalesia. 

Ua  pohe  roa  Ioane  Tela  i  te  25  no  Tiurai,  1887. 
Faatere  faahou  te  mau  aposetolo  i  te  ekalesia  e  tae 
noa’tu  i  te  amuiraa  rahi  Eperera,  i  te  matahiti  1889,  a 
maitihia’i  Vilifora  Vudurufa  ei  peresideni.  E  ua  maiti 
oia  ia  Tihoti  Q.  Canona  ei  tauturu  hoê,  e  o  Iosepha  F. 
Semita  ei  tauturu  piti  no’na.  Riro’tura  ratou  te  pere- 
sideniraa  maha  no  te  ekalesia. 

Ua  pohe  roa  Vilifora  Vudurufa  i  te  2  no  Setepa, 
1898.  I  te  13  no  Setepa,  1898,  ua  apoo  ihora  te  puptt 
aposetolo;  maiti  ihora  ratou  ia  Lorenezo  Seno  ei  pere- 
sideni.  E  ua  maiti  oia  ia  Tihoti  Q.  Canona  ei  tauturu 
hoê,  e  o  Iosepha  F.  Semita  ei  tauturu  piti  no’na.  E  o  te 
peresideniraa  pae  ratou  no  te  ekalesia.  Ua  fariihia  te 
peresideniraa,  o  tei  maitihia  e  te  piipti  aposetolo,  maite 
tiapaatoa  i  teamuiraarahi  ekalesia  i  te  6  no  Atopa,  1898. 

Pohe  ihora  Lorenezo  Seno  i  te  10  no  Atopa,  1901. 
Ei  te  17  no  Atopa,  ua  maiti  te  piipti  a posetolo  ia  iosepha 
F.  Semita  ei  peresideni  no  te  ekalesia.  E  ua  maiti  oia 
ia  Ioane  R.  Winidera  ei  tauturu  hoê,  e  o  Atone  H. 
Luna  ei  tauturu  piti  no’na.  Ua  fariihia  teie  nei  pere- 
sideniraa,  o  tei  maitihia  e  te  pupu  aposetolo,  e  teamui- 
raa  rahi  ekalesia,  mai  te  tia  paatoa,  i  te  10  no  Novema, 
1901.  Riro’tura  ratou  te  peresideniraa  ono  no  te  eka- 
lesia. 

Ua  pohe  roa  loane  R.  Winidera,  tauturu  hoê,  i  te 
20  no  Mati,  1910.  Monohia  oia  e  Atone  H.  Luna,  ei 
tauturu  hoê,  e  o  Ioane  H.  Semita,  ei  tauturu  piti  i  roto 
i  te  peresideniraa  i  te  6  no  Eperera,  1910.  E  o  ratou 
te  peresideniraa  no  te  ekalesia  i  teie  neimatahiti,  1911. 


E  Parau  Tuatapapa  no 
to  IP-uLptu  Aposetolo 

I  PS-oto  i  te  Ekalesia  sl  Iesu  IXlosia. 
i  te  Feia  IXlofa-  i  te  IXlatu. 
Mahana  Hopea 
nsioi. 

MAI  TO  RATOU  MAITIRAAHIA  E  TAE  ROA  MAI  I  TE 
MATAHITI  1911. 


mahana  14  no  Febuare  i  te  matahiti  1835, 
y  ®  a  i  te  oire  ra  o  Ketelani,  i  Ohaio,  i  Amerika,  ua 
y  a  maiti  na  ite  tootoru  o  te  Buka  a  Moromona, 
oia  hoi,  o  Olive  Taudere,  e  Davida  Vitima,  e 
o  Maratini  Haret.i,  i  te  pupu  ahuru  ma  piti  aposetolo 
matamua  i  roto  iteekalesia.  E  teietoratou  mau  i‘oa,  oia 
hoi :  o  Limana  E.  Ionasona,  Birikama  Youne,  Hebera 
C.  Kimebela,  Oretoni  Haede,  Davida  W.  Patena,  Luka 
S.  Ionasona,  Viliamu  E.  MaKelena,  Ioane  F.  Boano- 
tona,  Oretoni  Paraita,  Viliamu  Semita,  Toma  B.  Ma- 
rasa,  eo  Pare  P.  Paraita.  Uafaatoroahia  ratou  e  na  ite 
tootoru  o  te  Bukaa  Moromona;  nalosepna  (metua)  taua 
faatoroaraa  i  faatere.  Ua  faatoroahia  Limana  E.  Iona- 
sona,  Birikama  Youne  e  Hebei’a  C.  Kimebela  i  te  .14 
no  Febuare,  i  te  matahiti  1835.  E  ao  a‘era  i  te  15  no 
Febuare,  1835,  ua  faatoroahia  Oretoni  Haede,  Davida 
W.  Patena,  Luka  S.  Ionasona,  Viliamu  E.  Ma'Kelena, 
Ioane  F.  Boanotona  e  Viliamu  Semita.  Ua  faatoroahia 
Pare  P.  Paraita  i  te  21  no  Febuare,  1835.  E  i  te  avae 


Eperera,  i  te  matahiti  1835,  ua  faatoroa-atoa-hia  Toma 
B.  Marasa  e  Oretoni  Paraita. 

I  roto  i  na  matahiti  1837  e  1838,  ua  taiva’tura  na 
aposetolo  toomaha,  oia  hoi,  o  loane  F.  Boanotona, 
Limana  E.  Ionasotia,  Luka  S.  Ionasona,  e  Viliamu  E. 
MaKelena.  E  ua  huri-ana‘e-hia  ratou  i  rapae  i  te  eka- 
lesia. 

I  te  8  no  Tiurai,  1838,  ua  parauhia  Ioane  Tela, 
loane  E.  Pete,  Yilifora  Vudurufa,  e  Viriadi  Ritedi,  na 
roto  i  te  heheuraa  i  horoahia  ia  Iosepha  (metua)  ei  na 
aposetolo,  e  ei  mono  i  tei  taiva’tura.  Ua  faatoroahia 
Ioane  E.  Pete,  e  o  Ioane  Tela  i  te  19  no  Ditema,  1838; 
e  o  Vilifora  Vudurufa  i  te  26  no  Eperera,  1839;  e  o 
Viriadi  Ritedi  i  te  14  no  Eperera,  1840. 

I  muri  a‘e  ua  taparahihia  Davida  W.  Patena-  e  te 
enemi  i  te  25  no  Atopa,  1838,  i  Misouri.  Taiva  ihora 
Toma  B.  Marasa  i  te  faaroo;  hurihia  oia  i  rapae  i  te 
ekalesia  i  te  17  no  Mati,  1839.  Ua  maitihia  Tihoti  A 
Semita  raua  o  Limana  Uaita,  e  ua  faatoroahia  Tihoti 
A.  Semita  i  te  26  uo  Eperera,  1839,  e  o  Limana  Uaita 
i  te  8  no  Eperera,  1841,  ei  na  aposetolo,  e  ei  mono  i  tei 
pohe,  e  o  tei  taiva’tura. 

Ua  hurihia  Viliamu -Semita  i  rapae  i  te  ekalesia  i 
te  12  no  Atopa,  1845;  e  ua  faahapahia  Ioane  E.  Pete 
i  te  9  no  Tenuare,  1846.  Ua  maitihia  Amasa  M. 
Limana,  o  tei  faatoroa  ê  na  ei  aposetolo  i  te  20  no 
Atete,  1842,  i  Navu,  e  o  Ezera  T.  Benesona,  o  tei  faa- 
toroahia  ei  aposetolo  i  te  16  no  Tiurai,  1846,  ei  mono 
i  tei  taiva  i  te  faaroo. 

I  te  5  no  Ditema,  1847,  ua  maitihia  Birikama 

Youne,  Hebera  C.  Kimebela  e  Viriadi  Ritedi  ei  peresi- 
deniraa  no  te  ekalesia.  Ua  taiva  Limana  Uaita,  e  ua 
hurihia  oia  i  rapae  i  te  ekalesia  i  te  12  no  Febuare, 
1849.  E  ua  maitihia  Tehare  C.  Rite,  Lorenezo  Seno, 
Erasa  Seno,  e  Farakilana  D.  Ritedi  ei  mau  aposetolo, 
e  ua  faatoroahia  i  te  12  no  Febuare,  1849,  ei  mono  i  tei 
maitihia  ei  peresideniraa  no  te  ekalesia,  e  o  tei  taiva  i 
te  faaroo. 

I  te  13  no  Me,  1857,  ua  taparahihiaPare  P.  Paraita. 
Ua  maitihia  Tihoti  Q.  Canona  ei  mono  ia’na,  e  ua  faa- 
toroahia  oia  ei  aposetolo  i  te  20  no  Atete,1860. 

I  te  avae  Atopa,  1867,  ua  hurihia  Amasa  M.  Li- 
mana  i  rapae  i  te  puptt  aposetolo.  E  i  te  6  no  Atopa, 
1867,  ua  maitihia  losepha  F.  Semita,  o  tei  faatoroa  ê 
na  i  te  aposetoloraa,  ei  mono  ia’na. 

Ua  pohe  Hebera  C.  Kimebela,  tauturu  hoê  i  te 
peresideniraa  no  te  ekalesia,  i  te  22  no  Tiunu,  1868. 
Maiti  ihora  Birikama  Youne  ia  Tihoti  A.  Semita  Apo- 
setolo,  ei  tauturu  hoê  no’na,  ei  mono  i  tei  pohe  ra.  Ua 
maitihia  Birikama  Youne  (tamaiti),  o  tei  faatoroa  ê  na 
ei  aposetolo,  ei  mono  ia  Tihoti  A.  Semita  i  te  piipii 
aposetolo.  Ua  fariihia  oia  e  te  amuiraa  rahi  ekalesia 
i  te  9  no  Atopa,  1868. 

Pohe  ihora  Ezera  T.  Benesona  i  te  3  no  Setepa, 
1869.  Ua  monohia  oia  e  Alebereta  Caritana,  o  tei  faa- 
toroahia  ei  aposetolo  i  te  3  no  Tiurai,  1870. 

Ua  pohe  Oretoni  Haede  i  te  28  no  Novema,  1878. 
Ua  maitihia  Mose  Tahera,  e  ua  faatoroahia  oiaei  mono 
ia’na  i  te  7  no  Eperera,  1879. 

I  muri  a‘e  i  te  poheraa  o  Birikama  Yoxme,  ua 

maitihia  loane  Tela,  Tihoti  Q.  Cauona  e  Iosepha  F. 
Semita  na  Aposetolo  ei  peresideniraa  no  te  ekalesia.  I 
te  27  no  Atopa,  1880,  ua  faatoroahia  Faranise  M.  Li- 
mana  e  Ioane  H.  Semita  ei  na  aposetolo. 

Ua  pohe  Oretoni  Paraita  i  te  3  no  Atopa,  1881,  o 
oia  te  aposetolo,  o  tei  toe  no  te  piipii  matamua  i  maiti- 
hia’i  e  na  ite  tootoru  o  te  Buka  a  Moromona  i  te  14  no 
Febuare,  1835.  Ua  pai-auhia  Tihoti  Tiedele  e  Hebera 
J.  Garana  na  roto  i  te  heheuraa  i  horoahia  ia  Ioane 
Tela,  ei  ua  aposetolo.  Ua  faatoroahia  raua  i  te  16  no 
Atopa,  1882. 

Ua  pohe  Tehare  C.  Rite  i  te  17  no  Novema,  1883. 
Ua  monohia  oia  e  loane  W.  Tela,  o  tei  faatoroahia  ei 
aposetolo  i  te  16  no  Atopa,  1883. 

A  pohe  atu  ai  te  peresideni  ra  o  Ioane  Tela  i  te  25 
no  Tiurai,  1887.  Faatere’tura  te  mau  aposetolo  iteeka- 
lesia  e  tae  noa’tu  i  te  amuiraa  rahi  Eperera,  1889.  Ei 
reira  ua  maitihia  Yilifori  Vudurufa  ei  peresideni  no  te 
ekalesia.  I  te  avae  Novema,  1885,  ua  hurihia  Alebe- 
reta  Caritana  i  rapae  i  te  ekalesia;  e  ua  pohe  ihora 
Erasa  Seno  i  te  27  no  Me,  1888.  Ua  maitihia  Marinera 
W.  Merila,  Atone  H.  Luna  e  o  Aberahama  H.  Canona 
ei  na  aposetolo,  ei  mono  i  tei  maitihia  ei  peresideni,  tei 
mairi  i  te  hara,  e  o  tei  pohe  roa.  Faatoroahia  ratou  i 
te  amuiraa  rahi  ekalesia  i  te  avae  Atopa,  1889. 

Ua  pohe  roa  Aberahama  H.  Canona  i  te  19  no  Tiu- 
rai,  1896.  Ua  hurihia  Mose  Tahera  i  rapae  i  te  ptipti 
aposetolo  i  te  19  no  Novema,  1896.  Ua  maitihia 
Matatia  F.  Caule  e  Aberahama  O.  Vudurufa  ei  mono,  e 

na  faatoroahia  raua  i  te  amuiraa  rahi  ekalesia  i  te  avae 
Atopa,  1897. 

Muri  a‘e  i  te  poheraa  o  Vilifora  Vudurufa  i  te  2  no 
Setepa,  1898,  ua  faatere  faahou  te  mau  aposetolo  i  te 
ekalesia  e  tae  noa’tu  i  te  13  no  Setepa,  1898.  A  maiti- 
hia’i  Lorenezo  Seno  Aposetolo  ei  peresideni  no  te  eka- 
lesia.  Ua  maitihia  Rudera  Taratoni  ei  mono  ia’na,  e 
ua  faatoroahia  oia  ei  aposetolo  i  te  9  no  Atopa,  1898. 

Teie  te  i‘oa  o  te  mau  aposetolo  i  te  9  no  Atopa, 
1898,  oia  hoi:  o  Farakilana  D.  Ritedi,  Birikama  Youne 
(tamaiti),  Faranise  M.  Limana,  Ioane  H.  Semita, 
Tihoti  Tiedele,  Hebera  J.  Garana,  Ioane  W.  Tela, 
Marinera  W.  Merila,  Atone  H.  Luna,  Matatia  F.  Caule, 
Aberahama  0.  Vudurufa,  e  o  Rndera  Taratoni. 

Muri  a‘era  pohe  ihora  Farakilana  D.  Ritedi,  Biri- 
kama  Youne  (tamaiti),  Tihoti  Tiedele,  Marinera  W. 
Merila,  Aberahama  O.  Vudurufa.  E  ua  hurihia  -Ioane 
W.  Tela  i  rapae  i  te  ekalesia.  Ua  huri-atoa-hia  Mata- 
tia  F.  Caule  i  rapae  i  te  piipu  aposetolo.  Ua  maitihia 
Atone  H.  Luna  Aposetolo  ei  tauturu  piti  no  Iosepha  F. 
Semita.  A  pohe  atu  ai  Ioane  Winidera,  ua  monohia  oia 
e  Atone  H.  Luna  ei  tauturu  hoê,  e  o  Ioane  H.  Semita 
Aposetolo  ei  tauturu  piti  no’na. 

Teie  te  i‘oa  o  te  mau  taata  i  maitihia  ei  mau  apo- 
setolo  mai  te  avae  Atopa,  1898,  e  tae  roa  mai  i  te  mata- 
hiti  1911,  oia  hoi:  o  Reda  Sumuta,  Haeramu  M.  Semita, 
Tihoti  A.  Semita,  Tehare  W.  Penerosa,  Tihoti  F. 
Ritedi,  Oretoni  F.  Witeni,  Davida  0.  MaKe,  Atonite 
W.  Ivine,  e  Iosepha  F.  Semita  (tamaiti)  ei  mau  apo- 
setolo  mono  i  tei  maitihia  ei  na  tauturu  i  te  peresideni- 

raa,  tei  pohe  roa,  tei  hurihia  i  rapae  i  te  ekalesia,  e  o 
tei  hurihia  i  i’apae  i  te  pttpti  aposetolo. 

Teie  te  i‘oa  o  te  mau  aposetolo  i  teie  nei  matahiti, 
1911,  oia  hoi:  o  Faranisa  M.  Limana,  Hebera  J. 
Garana,  Rudera  Taratoni,  Reda  Sumuta,  Haeramu  M. 
Semita,  Tihoti  A.  Semita,  Tehare  W.  Penerosa,  Tihoti 
F.  Ritedi,  Oretoni  F.  Witeni,  Davida  O.  MaKe,  Atonite 
W.  Ivine,  e  Iosepha  F.  Semita  (tamaiti). 


Te  Toroa  Patereareha 


I  Roto  i  te;  HHcalizsia.  a  Iesu  Mesia 
i  te.  F eia  ÏXloca-  i  te;  ÏXlau- 
IXIain.ana  Hopea 
ÏSToi. 

I^SEPHA  SEMITA  (tupuna),  te  metua  tane 
y  |3|  na  losepha  (metua),  te  patereareha  mata- 
%  %  mua  i  roto  i  te  ekalesia  i  te  tau  hopea  nei. 

Ua  faatoroahia  oia  i  taua  toroa  mo‘a  rahi  ra 
i  te  oire  ra  o  Ketelani,  i  Ohaio,  i  te  18  no  Ditema,  1833. 
Na  losepha  Semita  (metua),  Olive  Taudere,  Sidine 
Ritidone,  e  Eederika  G.  Wiliama  na’na  i  faatoroa.  E 
ua  mau  oia  i  taua  toroa  ra  e  tae  noa’tu  i  to’na  poheraa 
i  te  14  no  Setepa,  1840. 

I  muri  a‘e  i  to’na  poheraa,  ua  parauhia  Haeramu 
Semita,  ta’na  tamaiti  matahiapo  i  te  oraraa  tino  nei, 
na  roto  i  te  tahi  heheuraa  i  horoahia  ia  Iosepha  (metua) 
i  te  19  no  Tenuare,  1841,  ia  rave  oia  i  taua  toroa  pate- 
reareha  ei  mono  i  to’na  metua  tane.  B.  F.  S.  107:  29. 
A  parauhia’i  Haeramu  ia  rave  i  te  toroa  patereareha, 
te  mau  noa  ra  oia  i  te  toroa  tauturu  piti  ia  Iosepha 
(metua)  i  roto  i  te  peresideniraa  no  te  ekalesia.  Ua 
vaiiho  oia  i  taua  toroa  ra,  e  ua  faatoroahia’i  ei  pate- 
reareha,  e  ua  farii  oia  i  taua  toroa  ra  i  te  24  no  Tenu- 
are,  1841.  Tei  ia’na  taua  toroa  ra  e  tae  noa’tu  i  to’na 
poheraa  i  te  27  no  Tiunu,  1844. 

E  ia  pohe  Haeramu,  ua  hee  mai  te  toroa  paterea- 
reha  i  nia  ia  Viliamu  Semita  Aposetolo  na  roto  i  tea‘ia, 
e  te  tufaa  matahiapo.  Teie  râ,  ua  taiva  oia  i  tefaaroo, 
e  ua  hurihia  i  rapae  i  te  ekalesia  1  te  12  no  Atopa,  1845. 

I  muri  a‘e  i  to  Viliamu  Semita  huriraahia  i  rapae 
i  te  ekalesia,  ua  riro  te  toroa  patereareha  ia  Asahela 
Semita,  e  taeae  no  Iosepha  (tupuna),  o  tei  faatoroa  ê 
na  ei  patereareha  i  Navu,  i  te  matahiti,  1844.  E  taata 
ma,‘i  iho  â,  e  ua  paruparu  noa,  no  reira,  aita  oia  i  rave 
i  te  ohipa  no  to’na  toroa;  pohe  roa  ihora  i  te  20  no 
Tiurai,  1848. 

0  Ioane  Semita,  e  taeae  no  Iosepha  (tupuna),  o 
tei  faatoroa  ê  na  ei  patereareha  i  te  oire  ra  o  Navu.  Ua 
faatoroahia  e  Bii’ikama  Youne  raua  o  Hebera  C.  Kime- 
bêla  ei  patereareha  faatere  i  roto  i  te  ekalesia  i  te  1 
no  Tenuare,  1849.  Ua  farii  ê  na  te  amuiraa  ekalesia 
ia’na  ei  patereareha  i  te  6  no  Eperera,  1847. 

Ua  pohe  roa  Ioane  Semita  i  te  23  no  Me,  1854.  I 
muri  a‘e  i  to’na  poheraa,  ua  hee  mai  te  toroa  paterea- 
reha  i  nia  ia  Ioane  Semita,  te  tamaiti  matahiapo  no 
Haeramu,  e  ua  faatoroahia  oia  ei  patereareha  faatere 
i  te  ekalesia  i  te  18  no  Eebuare,  1855.  E  ua  haapao 
maitai  oia  i  te  ohipa  no  to’na  ra  toroa  mai  reira  e  tae 
noa  mai  iteie  nei  matahiti,  1911. 


( - 


TK  PEROPHKTA  IOSKPHA  SKMTTA 

(metua) 


